EN NETFLIX-SERIE
Ligesom mig ved Australian Open i 1990 blev Devi bedt om at forlade … skolen.
Nalini sørgede for, at en uges bortvisning ikke føltes som en ferie.
Ingen venner, mobil, computerspil eller internet.
Det eneste, Devi måtte, var at hjælpe farmor Nirmala.
Det var på en måde som et vindue til gamle dage.
-En langsom verden uden teknologi. -Hold nu øje.
Eller rettere: det var hammerkedeligt.
Ja.
Læg så alt på plads.
Mellem os sagt melder jeg mig måske syg i denne uge.
Jeg ved ikke, om jeg kan klare det.
Kamala, er du okay?
Det er bare arbejdet og ikke værd at tale om.
Jo, det er. Jeg er desperat efter sladder.
Jeg sorterede Patis blodtryksmedicin i tre timer i dag.
Bare fyr løs!
Fint. Min chef strøg mit navn fra udkastet til rapporten,
selvom klovnen brugte min research.
Velkommen til arbejdsmarkedet.
Mænd vil altid tage æren for dit arbejde og underminere dig og vælge,
hvornår de afbryder midt i, du siger noget vigtigt…
Devi! Luk mig ind!
Ben?
-Hvorfor startede du det rygte? -Det var ikke med vilje og altså et uheld.
Selvfølgelig.
Du vil ikke ødelægge noget, men gør det alligevel.
Hvad er det en ballade midt i maden?
Undskyld, jeg forstyrrer, dr. Vishwakumar, men det hastede.
Maden dufter i øvrigt godt.
Tak, søde. Var det så vanskeligt?
Den ti-årige dreng gav mig en kompliment.
Ikke nu, Pati.
Aneesa skifter skole igen.
Gør hun?
På grund af Devi?
Det påvirker hendes collegeansøgning.
Det er din skyld, hun må gå på en middelmådig uddannelsesinstitution.
Måske kan hun skrive en ret fed ansøgning ud fra det?
Devi, det må du altså fikse.
Hvordan? Jeg er bortvist, og hun hader mig.
Find ud af det, eller hun er videre i næste uge.
Find ud af det!
Mrs. Vishwakumar, farmor Vishwakumar, kusine Kamala.
Jeg er ked af, jeg forstyrrede.
Og så kom han bare brasende og skældte mig ud foran hele familien,
også min skidegamle farmor!
Du gjorde også noget ret slemt.
Hvad? Skælder du nu også ud? Du er da på min side!
Ja, det er jeg.
Derfor er jeg ærlig over for dig og skælder ud, hvor det er nødvendigt.
Er Ben stadig vred på dig?
Meget. Han er vred over en del nu.
Ham kan jeg nok ikke vinde tilbage.
Og det er surt, for jeg ved, han har ret i det hele.
Føler du skyld over, hvad du gjorde ved Aneesa?
Ja, sgu da. Jeg har det så gustent.
Aneesa er sej, og jeg smadrede lige hele vores venskab.
Var jeg i skole, talte hun garanteret ikke til mig.
Og bliver hun ikke på Sherman Oaks, vil Ben også hade mig for evigt.
Devi, det er for dit eget bedste, at du får sagt undskyld til Aneesa.
Det er det rette at gøre.
Og det giver dig det, du allerhelst vil have.
Hvad? Ben?
Nej, for pokker! Fred. Fred i sjælen og moralsk klare linjer!
Og Ben, ikke?
Bliver Aneesa på Sherman Oaks,
kan Ben se, jeg er god nok, så han kan lide mig igen.
Nej! Devi, vi undskylder ikke for at få noget til gengæld.
Nej, jeg undskylder også bare, fordi jeg har det skidt med,
hvad jeg gjorde mod Aneesa, og hun skal være min ven igen.
Men er det så skidt, hvis jeg så også lige får Ben?
Tiden er gået, og jeg har atter fejlet.
Hurtigt. Må jeg se din telefon? Jeg vil bare se tre TikTok-videoer.
Farveller.
Chris, vi fik din post igen ved en fejl.
Godt. Tak.
Derm-tidsskriftet. Det har jeg ventet på.
Jeg er på listen over LA's bedste læger, men du står der ikke.
Hallo! Undskyld. Det var bare for sjov.
Er du okay?
Jeg er lige ved siden af billedet med fodcreme, hvis det hjælper.
-Se selv. -Jeg græder ikke over dit dumme blad.
Jeg græder, for jeg er en dårlig mor.
Jeg arbejder for meget og har opdraget Devi forkert.
Nej, sid nu lige ned.
Vil du have en jade-rulle?
Nej, de er så tåbelige. Okay, så giv mig en.
Ud med sproget. Hvad sker der?
Min datter laver ballade, og det bliver kun værre.
Nu mobbede hun en pige så meget, at pigen skifter skole.
Jeg ved ikke, hvad jeg skal gøre, for jeg forstår hende ikke.
Jeg er med.
Min søn er sur, fordi jeg tilbød ham og hans venner en fødselsdagstur til Vegas.
-Hvad? Det lyder da fint. -Det syntes han så ikke.
Han blev socialist på college, og Vegas tager fra de fattige.
Han skulle bare være fuld og se Penn & Teller.
Min mand havde vidst, hvad vi skulle gøre.
De to var to alen af et stykke. Jeg var arbejdsnarkomanen.
Her er mit råd.
Nogle gange kommer jeg dødtræt hjem efter en lang dag,
og min søn beder om noget, jeg slet ikke kan forstå.
Så siger jeg bare ja.
Har dit barn brug for dig, så sig ja.
Jeg tænkte, vi kunne se på mine familiebilleder.
Så siger jeg, hvem der er døde.
Fedt nok! Men, Pati, har du det godt?
Du ser så bleg ud.
Jeg er også ret udmattet af at rydde op efter alle.
-Har du prøvet sådan et tyngdetæppe? -Nej.
Det er bare et rigtig, rigtig tungt tæppe.
Det er tungt og beroligende.
Som at blive krammet!
Jeg har ikke fået et kram i…
Og hun sover.
Devis mission var at blive gode venner med Aneesa,
så hun kunne få Ben tilbage,
så hun måtte bryde ud af sit bortvisningsfængsel.
Hun skulle over til skolen,
men det medførte en indviklet plan, så farmor ikke opdagede, at hun var væk.
Gik alt efter planen,
var Nirmala ude af spillet de næste seks-syv timer.
Så kunne Devi trylle så længe med undskyldningerne.
Jeg skriver lige en e-mail, og så kan vi spise udenfor.
Jeg har drømt om bønne-chalupas hele morgenen.
Fint. Der er også tre slags salsa.
Pokkers.
Skulle jeg have valgt en slags?
Det udviser større beslutningsevne.
Nej! Jeg er vred, fordi Evan sender rapporten i morgen uden mit navn på.
Hvad? Strøg han dit navn?
Jeg fulgte dit råd om spillets regler, men han respekterer mig ikke.
Min turnus har kun affødt et abonnement på nyhedsbrevet fra Dungeons & Dragons.
Det lyder altså hæsligt.
Jeg prøvede at tale med dr. Peters, men han ville ikke høre.
-Klagede du til dr. Peters? -Ja, jeg tænkte, han kunne hjælpe.
Hvorfor? Var det forkert?
Nej, men du skal ikke brænde broer så tidligt i din karriere.
Jeg brændte ingen bro. Jeg bad om det, jeg fortjente.
Ja, men dr. Peters skal heller ikke tro, at du er samarbejdsvanskelig.
Skal jeg så ikke gøre noget ved det?
Jeg siger bare, du næsten er færdig på laboratoriet.
Hold dog lav profil, og få det overstået.
Med oprejst pande.
Altså lav profil med oprejst pande?
Nemlig. Skal vi så spise chalupas?
Ja.
-Han prutter ikke. -Det er løgn.
-Aldrig nogensinde! -Hvem prutter ikke?
-Skrid, din børnelokker. -Det er mig. Devi! Fra skolen?
Du lignede en børnelokker.
I må hjælpe mig.
Jeg vil undskylde til Aneesa, så hun ikke flytter.
Min far sagde altid: "Klokker du i det, så sig undskyld."
Og du klokkede rigtig meget i det!
Så det kræver en megaundskyldning.
Jeg elsker mega.
Jeg tænker en frisk undskyldning
med et gran skoleånd og lidt heppekorsstemning.
Hvad med skoleorkesteret?
Jeg kan godt lide dem.
Det kan jeg også!
Ja, sgu. De er så seje.
Okay, nu lugter det af planer.
Lad os tjekke kostumerne for inspiration.
Pigerne havde ikke helt fundet den perfekte undskyldning.
Men der var også masser af tid,
for derhjemme var Nirmala langsomt gledet lige ud i det garn,
Devi havde lagt for hende.
Devi!
TIL DEN BEDSTE FARMOR
Gad vide, hvad den smager af.
Det hele er småkager! Men giv dig god tid.
Devi?
Åh, Nalini. Nirmala skal åbenbart ordne alting.
Devi?
Og velsign min farmor.
Hun er min inspiration og grunden til, alt ikke er kaos.
Og kan du inspirere hende til at lave neer dosas til aftensmad…
Jeg ved, det tager flere timer at lave, men de glæder hendes familie sådan.
UNDSKYLD, ANEESA
BLIV PÅ SHERMAN OAKS! VI ELSKER DIG!
Klar? Okay!
U-N-D-S-K-Y-L-D
Hun har intet alibi Hun er nemlig ked, fordi
Hej, hallo, hun er ked!
Bliv her på skolen, for inderst inde er du Cricket som os!
Prøver du på at undskylde?
Ja, så du ikke banneret?
Hvorfor undskylder du?
Fordi hun sagde til alle, hun har anoreksi.
Det havde jeg glemt.
Men nu kan jeg huske det.
Tak for undskyldningen, Devi.
Nu handler min sidste uge om, at jeg er så langt ude.
Flot klaret.
Skulle det være en undskyldning?
Jeg troede, hun kunne lide det og øvede mig på dansen.
David, brug dog hovedet.
Vishwakumar, det er imponerende.
Men nu må du lige komme med ind i klassen.
Hen, undskyld. Jeg skulle hente Devi.
-Er du Devis mor?! -Nej, hendes kusine, Kamala.
Rart at møde dig.
Jeg er mr. Kulkarni. Manish!
-Din kusine er nørd. -Frækt nok.
Hun kunne ikke holde sig væk fra skolen, så nu er hun her uretmæssigt.
Typisk hende.
Så hvis du gider låse hende inde i et skab,
så hun ikke kommer tilbage, siger vi tak.
Vi har et gammelt skur. Er det okay?
Helt perfekt, for hør lige … Det bringer os i et dårligt lys,
når en indisk elev er så besat af at gå i skole.
Ja, og det ser også skidt ud,
når en indisk pige klæder sig ud som insekt og danser grimt.
Skal vi droppe det med at gøre grin med mig?
Kom så, din nød. Det var rart at møde dig, Manish.
I lige måde.
Mr. K, du var ikke fair, og det glemmer jeg ikke.
-Hvordan slap du ud af huset? -Jeg lavede en Ferris Bueller.
Du fatter bare ikke et nej, hvad?
Intet kan afholde dig fra, hvad du vil have.
Sandt nok.
Må jeg spørge om noget?
De strøg jo mit navn på rapporten, ikke? Hvad ville du gøre?
Skal vi ikke simulere det og se, hvor vred det gør mig?
Okay, hvis du havde opdaget hele grundlaget for den rapport.
Det er langt ude.
Du arbejdede over hver aften, gik glip af middage med din flotte fyr.
Nu bobler vreden op.
Du er eneste pige på laboratoriet og arbejder for en chauvinist,
og narren fik dig til at spille bortført datter til maharajaen
i en masse rollespilseventyr.
Nu er jeg satme sur!
Kamala, det er ikke fair, og det må du godt rette op på.
Alle tror, asiatiske kvinder finder sig i alt,
bukker og laver en kop te og alt det pis. Det skal du ikke!
Devi, jeg er imponeret over,
du kan tage din vrede og knytte den til systemisk racisme og sexisme.
Det imponerer mig også, at du har ret.
Setseg, fortæl mig Evans svagheder. Han må have en del.
Senere samme aften tænkte Devi over, hvad hun havde gjort ved Aneesa.
Hun vidste, hvor råddent det var at være skolens "tosse".
Hun så på billedet af sin far
og indså, hun måske misforstod hans råd om at sige undskyld.
Måske skulle undskyldningen ikke være større end fejlen,
men have mere hjerte bag.
Så huskede hun den bedste undskyldning, hendes far havde givet.
Hvorfor kom du ikke?
Da vi først kom her til landet, troede jeg, jeg udrettede noget stort.
Nu er jeg arbejdsløs, og min kone vinder priser.
Mohan…
Men jeg skulle have været der for dig.
Jeg var smålig og egoistisk.
Jeg skulle glæde mig over din succes uden at se mine fejl.
Min succes er din succes. Du er min mand.
Det ved jeg. Jeg begår ikke den fejl igen.
Fra nu af kommer jeg altid. Det lover jeg.
Devi vidste, hvad hun skulle gøre.
Aneesa.
Hvad laver du her?
Må jeg tale alene med dig?
Vil du undskylde igen?
Gør det bare. Ydmyg mig endelig igen.
Det her er sikkert værre for os begge to.
Men du bestemmer, så … Okay.
-Ingen bad dig om det der. -Nu er jeg her, så hør engang.
Hej!
Devi Vishwakumar her.
Fra skolen.
Som I ved, var jeg strid ved Aneesa.
Mange gange.
Ja, mange gange. Og det er kun, fordi…
Da Aneesa kom, følte jeg mig truet.
"Hvad fanden?", tænkte jeg.
"En indisk pige, men hun er pænere, sejere og har styr på øjenbrynene."
Men Aneesa…
Jeg vil ikke have, du rejser.
Vi skal være venner.
Jeg synes, du er fantastisk, og bliver du…
…lover jeg at være din allerbedste ven.
Tilgiver du hende, tossede Aneesa?
Nul! Der er ingen "tosset Anessa".
Jeg er den tossede. Kan I huske det med coyoten?
Det var hjemme hos mig!
Ja! Og hvad med dengang, jeg nær dræbte anføreren på svømmeholdet,
fordi jeg var ham utro med den der splejs?
Hej.
Du er godt nok tosset!
Ja, ikke?
Devi, hvad laver du? Er du her nu igen?
Ned fra den sofa!
-Kom så! -Fint.
-Undskyld. -Hvorfor ligner du nu en hvid nørd?
Der er moderat risiko for svært uvejr under…
Gode chancer for torden længere væk.
Er der nogen, vi skal advare?
Hej.
Skal jeg være skræmt eller glad for at se dig?
Slap af.
Ja.
Jeg ville bare sige tak for det, du sagde i dag.
Du er ret nørdet, men du har hjertet på rette sted.
Ja, det har jeg!
Jeg ved godt, jeg har en problematisk personlighed,
men jeg anstrenger mig altså.
Jeg gad så godt droppe de daglige undskyldninger.
Så har du mere tid til fritidsaktiviteter. Hvad med insektklubben?
Så nørdet er jeg ikke.
Er vi venner?
Det er vi.
-Bliver du på skolen? -Nej.
-Hvad? -Alt er fint.
Men jeg kan ikke blive på Sherman Oaks.
Min mor har bestemt sig, og så er den ikke længere.
Vi må da kunne gøre noget.
Jeg er god til at manipulere forældre, men de giver sig ikke.
Men tak for forsøget.
Jeg er glad for, vi to er okay, før jeg rejser.
Devi følte sig modløs.
Aneesa sagde, hendes mor ville overføre hende,
og hvem kunne overbevise en stædig, indisk kvinde om at skifte mening?
Hej, jeg er hjemme!
Mor, hjælp. Overbevis Aneesas mor om, hun skal blive på skolen.
Devi, det er deres bord. Jeg vil ikke blande mig.
Skal jeg have en indisk veninde eller ej? Jeg har brug for dig.
Så huskede Nalini, hvad dr. Jackson havde sagt.
Ikke om, at Botox til mænd er helt i orden,
men om at når børnene siger, de har brug for dig, så sig ja.
Okay.
Godt, for de er her nu.
Hvad?
-Kom. -Devi! Jeg er ikke klar.
Goddag, jeg er Devis mor, Nalini. Kom indenfor.
-Jeg hedder Noor. -Hej.
Vil I have noget at drikke?
Nej, vi går hurtigt igen.
Mor, slap nu af.
Noor, jeg kan godt forstå, du er vred. Devi gik langt over stregen.
Meget. Stregen var her, og jeg var helt herovre.
Kan du ikke tage Aneesa med op på værelset?
Farvel.
Jeg er så ked af hele situationen.
Aneesa skulle starte på en frisk på skolen.
Jeg troede ikke, hun ville blive fældet af skolens eneste anden indiske pige.
Det er benhårdt at se ens barn lide på den måde.
Jeg forstår dig udmærket,
og jeg tror, at Devi måske gjorde det, fordi hun selv er så ked af det.
Du ved måske ikke, at hun for nyligt mistede sin far meget uventet.
Det kæmper vi meget med.
-Det er jeg ked af at høre. -Det er jo ingen undskyldning.
Men jeg lover, vi er en god familie. Vi har bare haft det svært.
Det forstår jeg godt.
Giv nu skolen en chance mere.
Vi er heldige, at I er her.
Hold kæft, du gjorde det!
Det var som en WWE-finale for indiske mødre.
-Du smadrede hende totalt! -Sådan var det ikke, Devi.
Vi havde en civiliseret samtale om at være mødre.
Hvad det end var, så tak! Du er verdens bedste mor.
Okay! Du er stadig bortvist, du.
Du skal stadig rense din farmors CPAP-maskine.
Kom så!
Hej, venner! Jeg har mokka til at gå amokka over.
Evan, du får en latte med græskarsirup, havremælk og hjerteskum.
Sikken maskulin kaffe.
Ja, og tak, Kamala.
Hvor længe tager det normalt…
Okay! Jeg har en … Jeg skal lige ringe.
Komælk giver ham diarré. Som at hælde det det direkte i toilettet.
Du har cirka 20 minutter.
Jeg glemte mit blad!
Til min telefonsamtale.
Hvad laver du?
Jeg skrev mit navn på rapporten og sendte den.
Hvad? Det er svindel.
Nej, det er det ikke.
Jeg har papirer med al min forskning. Sletter du mit navn, vil jeg…
Hvad ville Devi sige?
Så deler jeg røvfuld ud!
Jeg klager til administrationen.
Og jeg kontakter forskerforeningen for kvinder.
Jeg skriver en artikel i Jezebel, og jeg…
Kamala var så vred, hun kom til at lave en liste
over fire ting uden at vide, hvad den fjerde var.
-Så hun kørte frihjul. -Jeg forbander dig!
Fint. Skriv dit navn på rapporten…
…men du forsvinder fra laboratoriet.
Og hvad så?
I næste uge starter min turnus med dr. Logan, der er kvinde
og ikke talentløs mand, der hugger idéerne fra dem, der arbejder for ham.
Fint. Hør her. Fordi du siger det,
er du ikke længere inviteret til Settlers of Catan-turneringen.
Evan, hør lige efter.
Jeg ville hellere brække mig ihjel end at deltage.
Det føltes ret fedt at køre Devi-finten. Derfor går vi amok, venner.
Det er fedt at flippe ud.
Nej!
Hold op med at klappe.
Devi kom i skole igen ugen efter, og alt var fint.
Alt rodet med Aneesa var løst,
og hun kunne gå op i andre ting, såsom…
Nå da da.
Jeg hørte om din finte med Aneesas mor. Ret fedt gået.
-Du er ikke en nar, David. -Jeg er fandeme da en sveske.
Det er så meget sagt. Du lider helt sikkert af noget udiagnosticeret.
Selvom hun blev gode venner med Aneesa på den rigtige måde,
håbede Devi stadig, det ville hjælpe med Ben også.
Jeg mener det. Det gjorde du godt.
Hvem ved? Måske kan vi date nu?
-Dig og mig? -Hvad?
Nej, mig og Aneesa.
Hun bliver, så nu kan jeg invitere hende ud.
Vi ses, taber.
Chris! Det virkede! Jeg fulgte dit råd.
Jeg sagde ja til min datter. Nu synes hun, jeg er en helt.
Tænk, jeg siger det, men du er altså genial.
Ja! Jeg er også flot, så det kan du også roligt rose mig for.
Men seriøst, mange tak.
Du gjorde mig så…
Jeg ved det ikke…
Ville du kramme mig?
Ja.
Tekster af: Helle Kaiser-Nielsen